
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3089 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Συμψηφισμός οφειλών Δήμου Αγίας Βαρβάρας, 
Νομού Αττικής προς το Ελληνικό Δημόσιο, σύμ¬ 
φωνα με το άρθρο 79 του ν. 4316/2014 (Α' 270). 

2 

Σύσταση του Συμβουλίου Επιλογής Προϊσταμέ¬ 
νων (Σ.Ε.Π.) του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων. 

3 

Καθορισμός θεμάτων που αφορούν στην προμή¬ 
θεια των εντύπων των αδειών μηχανοδηγού, τη 
διαδικασία εκτύπωσης τους, το ύψος του σχετι¬ 
κού παράβολου υπέρ του Δημοσίου καθώς και σε 
κάθε άλλο σχετικό θέμα. 

4 

Όροι και προϋποθέσεις χορήγησης Ειδικού Σήμα¬ 
τος Αγροτουρισμού (Ε.Σ.Α.). 


ΑΠΟΦΑΣΕΙΣ 

Αριθμ. 38092 _ (1) 

Συμψηφισμός οφειλών Δήμου Αγίας Βαρβάρας, 
Νομού Αττικής προς το Ελληνικό Δημόσιο, σύμ¬ 
φωνα με το άρθρο 79 του ν. 4316/2014 (Α' 270). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

Ι.Τηνπαρ. 2 του άρθρου 79 του ν. 4316/2014 (Α' 270) 
«Ίδρυση παρατηρητηρίου άνοιας, βελτίωση περιγεν- 
νητικής φροντίδας, ρυθμίσεις θεμάτων αρμοδιότητας 
Υπουργείου Υγείας και άλλες διατάξεις». 

2. Την παρ. 1 του άρθρου 10 του ν. 4071/2012 (Α' 85) 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση (Ενσωμάτωση Οδηγίας 
2009/50/ΕΚ»)». 

3. Τα άρθρα 1,6,109 και 259 του ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

4. Τις διατάξεις του ν. 4387/2016 (ΦΕΚ 85 Α') «Ενιαίο Σύ¬ 
στημα Κοινωνικής Ασφάλειας-Μεταρρύθμιση ασφαλιστι¬ 


κού - συνταξιοδοτικού συστήματος - Ρυθμίσεις φορολογί¬ 
ας εισοδήματος και τυχερών παιγνίων και άλλες διατάξεις». 

5. Τις παρ. 1,3 και 4 του άρθρου 27 του ν. 4320/2015 
(Α' 29) «Ρυθμίσεις για τη λήψη άμεσων μέτρων και την 
αντιμετώπιση της ανθρωπιστικής κρίσης, την οργάνωση 
της Κυβέρνησης και των Κυβερνητικών Οργάνων και 
λοιπές ρυθμίσεις». 

δ.Τοπ.δ. 113/2014 (Α' 180) «Οργανισμός Υπουργείου 
Εργασίας, Κοινωνικής Ασφάλισης και Πρόνοιας». 

7. Το π.δ. 123/2016 (ΦΕΚ 208 Α' )«Ανασύσταση και 
μετονομασία του Υπουργείου Διοικητικής Μεταρρύθ¬ 
μισης..., Μεταφορών και Δικτύων». 

8. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

9. Την αριθμ. Υ29/09.10.2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

10. Την αριθμ. 1704/24.01.2018 απόφαση του Υπουρ¬ 
γού Εσωτερικών περί απόδοσης εσόδων από τους Κε¬ 
ντρικούς Αυτοτελείς Πόρους έτους 2018, σε όλους τους 
Δήμους της Χώρας, προς κάλυψη λειτουργικών και λοι¬ 
πών γενικών δαπανών τους - Α' κατανομή έτους 2018. 

11. Την αριθμ. πρωτ.: ΓΔΟΥΔΥ/2018/43 Εισήγηση του 
Γενικού Διευθυντή Οικονομικών Τ.Α. και Αναπτυξιακής 
Πολιτικής. 

12. Τα αριθμ. α) 4479/13.04.2018 αίτημα για υπαγωγή 
του Δήμου Αγίας Βαρβάρας, Ν. Αττικής στις διατάξεις 
της παρ.2 του άρθρου 79 του ν. 4316/2014 (Α' 270), β) 
37/28.03.2018 απόφαση του Δημοτικού Συμβουλίου του 
Δήμου Αγίας Βαρβάρας γ) 4478/13.04.2018 βεβαίωση 
της Διευθύντριας Διοικητικών και Οικονομικών Υπηρε¬ 
σιών του Δ. Αγίας Βαρβάρας αναφορικά με τη μη εκ¬ 
χώρηση ή ενεχυρίαση του ποσού που αντιστοιχεί στο 
ποσοστό των ΚΑΠ που πρόκειται να παρακρατηθεί και δ) 
9358/20.03.2018 βεβαίωση οφειλών της Δ.Ο.Υ Νίκαιας. 

13. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

14. Το γεγονός ότι, από την εφαρμογή των δι¬ 
ατάξεων της παρούσας προκαλείται δαπάνη συ¬ 
νολικού ύψους 254.459,06 €, σε βάρος του προ¬ 
ϋπολογισμού του Δήμου Αγίας Βαρβάρας για το 
έτος 2018 και μέχρι εξοφλήσεως της οφειλής, η 
οποία θα αντιμετωπίζεται από τους Κεντρικούς Αυ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3089/30.07.2018 


τοτελείς Πόρους (ΚΑΠ) που του αποδίδονται κατά μήνα μέσω του Τακτικού Προϋπολογισμού του Υπουρ¬ 
γείου Εσωτερικών, ΚΑΕ 3212, 3213, 3214 και 3215 του Ε.Φ. 07-120. Η συνολική επιβάρυνση του προϋπολο¬ 
γισμού του ανωτέρω Δήμου αναλύεται ως εξής: α) Ποσό 127.229,53 € για το έτος 2018, β) ποσό 127.229,53 € 
για το έτος 2019, αποφασίζουμε: 

1. Οφειλές ποσού ύψους 254.459,06 € προςτο Ελληνικό Δημόσιο - Δ.Ο.Υ. Νίκαιας (Κορυδαλλού - Νίκαιας) του Δή¬ 
μου Αγίας Βαρβάρας, Ν. Αττικής συμψηφίζονται μέχρι εξοφλήσεως τους για χρονικό διάστημα δώδεκα (12) μηνών, 
με δόση ύψους 21.204,92 €, από τους αποδιδόμενους σε αυτόν Κεντρικούς Αυτοτελείς Πόρους που προορίζονται 
προς κάλυψη λειτουργικών και λοιπών γενικών δαπανών σύμφωνα με τον κάτωθι πίνακα. 


ΚΩΔ.ΤΠΔ 

ΟΝΟΜΑΣΙΑ 

ΔΗΜΟΥ 

ΝΟΜΟΣ 

ΔΙΚΑΙΟΥΧΟΣ 

ΦΟΡΕΑΣ 

ΚΥΡΙΑ ΟΦΕΙΛΗ 

ΠΡΟΣΑΥΞΗ¬ 
ΣΕΙΣ, ΦΟΡΟΙ, 
ΤΟΚΟΙ ΜΕΤΑ 
ΤΗΝ ΑΠΑΛΛΑ¬ 
ΓΗ ΚΑΤΑ 90% 

ΣΥΝΟΛΙΚΟ 
ΠΟΣΟ ΣΥΜ¬ 
ΨΗΦΙΣΜΟΥ 

59501 

ΑΓΙΑΣ ΒΑΡΒΑ¬ 
ΡΑΣ 

ΑΤΤΙΚΗΣ 

Δ.Ο.Υ ΝΙΚΑΙΑΣ 
(ΚΟΡΥΔΑΛΛΟΥ - 
ΝΙΚΑΙΑΣ) 

225.528,31 

28.930,75 

254.459,06 


2. Το μηνιαίο παρακρατηθέν ποσό αναλογεί σε ποσο- 
ςττό 8,50% επί των μηνιαίων εσόδων του Δήμου Αγίας 
Βαρβάρας από τους ΚΑΠ και καθορίστηκε με την αριθμ. 
37/28.03.2018 απόφαση του δημοτικού συμβουλίου. 
Ο συμψηφισμόςτων εν λόγω οφειλών ολοκληρώνεται εντός 
δώδεκα (12) μηνών, από τη δημοσίευση της παρούσας, με 
απαλλαγή κατά ποσοστό ενενήντα τοις εκατό (90%) από 
τους πρόσθετους φόρους, τόκους, πρόστιμα εκπρόθεσμης 
καταβολής, καθώς και κάθε μορφής προσαυξήσεις και επι¬ 
βαρύνσεις, συμπεριλαμβανομένων αυτών που προέκυψαν 
ή προκύπτουν από κάθε είδους φορολογικές παραβάσεις 
του πρώην Κώδικα Βιβλίων και Στοιχείων και νυν Κώδικα 
Φορολογικής Απεικόνισης Συναλλαγών και από παραβάσεις 
των διατάξεων περί Φόρου Προστιθέμενης Αξίας. 

3. Το ανωτέρω αποδιδόμενο προς τους δικαιούχους 
φορείς ποσό, παραμένει σταθερό μέχρι εξοφλήσεως του 
συνόλου των οφειλών και δύναται να διαφοροποιηθεί 
μόνο κατόπιν λήψης νέας απόφασης του δημοτικού συμ¬ 
βουλίου, με την οποία εκχωρείται προς παρακράτηση και 
συμψηφισμό επιπλέον ποσοστό από αυτό που αρχικώς 
είχε αποφασιστεί. 

4. Εάν για οποιοδήποτε αιτία, το ποσό που συμψηφί¬ 
ζεται με την παρούσα, διαφέρει από το ποσό που αρ¬ 
χικά βεβαιώθηκε από το δικαιούχο φορέα, η διαφορά 
κρατείται στην οικεία Δ.Ο.Υ. και συμψηφίζεται άμεσα, 
μεριμνεί αυτής, με επόμενη οφειλή ληξιπρόθεσμη ή μη 
του δήμου, ή επιστρέφεται στο Υπουργείο Εσωτερικών, 
προκειμένου να αποδοθεί στον οικείο δήμο. 

5. Υπό την επιφύλαξη τυχόν ειδικότερων διατάξεων 
στους δήμους, για τις οφειλές που ρυθμίζονται με την 
παρούσα: 

α) χορηγείται αποδεικτικό φορολογικής και ασφαλι¬ 
στικής ενημερότητας, 

β) αναβάλλεται η εκτέλεση της ποινής που επιβλήθη¬ 
κε κατά τις διατάξεις του άρθρου 25 του ν. 1882/1990 
(Α' 43) ή, εφόσον άρχισε η εκτέλεση της, διακόπτεται. 
Αναστέλλεται η παραγραφή του αδικήματος κατά το 
χρονικό διάστημα της αναστολής της ποινικής δίωξης, 
κατά παρέκκλιση των χρονικών περιορισμών του άρ¬ 
θρου 113 του Ποινικού Κώδικα, 

γ) αναστέλλεται η λήψη αναγκαστικών μέτρων και 
η συνέχιση της διαδικασίας αναγκαστικής εκτέλεσης. 


Οι ήδη επιβληθείσες κατασχέσεις στα χέρια τρίτων αί¬ 
ρονται μετά από αίτηση του δήμου, 

δ) δεν εφαρμόζονται οι διατάξεις του άρθρου 14 του ν. 
2523/1997 (Α' 179) και του άρθρου 20 του ν. 2648/1998 
(Α' 238) πλην της παρ. 2. 

6. Στην περίπτωση που ο ανωτέρω δήμος επιλέξει, σε 
οποιοδήποτε στάδιο της ρύθμισης, να εκχωρήσει προς 
παρακράτηση και συμψηφισμό τέτοιο ποσοστό επί των 
εσόδων των ΚΑΠ του, ώστε με το ποσό που προκύπτει να 
εξοφληθεί εφάπαξ με νέα κοινή υπουργική απόφαση το 
υπόλοιπο ποσό της κύριας οφειλής, τυγχάνει όλων των 
προβλεπόμενων από τη σχετική διάταξη απαλλαγών επί 
του εναπομείναντος αυτού ποσού. 

7.0 συμψηφισμός των ανωτέρω ποσών γίνεται σε βά¬ 
ρος του εσόδου από τους Κεντρικούς Αυτοτελείς Πόρους 
προς κάλυψη λειτουργικών και λοιπών γενικών δαπανών, 
το οποίο κατανέμεται ως τακτική επιχορήγηση μηνιαία 
σε όλους τους Δήμους. Τα συμψηφισθέντα ποσά αποδί¬ 
δονται στους δικαιούχους φορείς με χρηματικές εντολές, 
από τον λογαριασμό του Υπουργείου Εσωτερικών που 
τηρείται στο Ταμείο Παρακαταθηκών και Δανείων, «Κε¬ 
ντρικοί Αυτοτελείς Πόροι των δήμων» (Νο 158). Με την 
κοινοποίηση των παραπάνω αποδόσεων, ο Δήμος Αγίας 
Βαρβάρας θα πρέπει να προβεί σε αντίστοιχες εγγραφές 
εξόφλησης των οφειλών. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2018 

Οι Υπουργοί 

Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΤΥΧΙΑ ΑΧΤΣΙΟΓΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αριθμ. 52759 _ (2) 

Σύσταση του Συμβουλίου Επιλογής Προϊσταμέ¬ 
νων (Σ.Ε.Π.) του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του Κεφαλαίου Β' «Συλλογικά Όργανα της Διοίκη¬ 
σης» του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45), όπως ισχύει, 

β) του άρθρου 5 του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(Α' 131), όπως ισχύει, 

γ) των άρθρων 84-86 του ν. 3528/2007 «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.» (Α' 26), όπως αντι- 
καταστάθηκαν με το άρθρο 29 του ν. 4369/2016 (Α' 33) 
και ισχύουν, 

δ) του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
Διαδίκτυο "Πρόγραμμα Διαύγεια" και άλλες διατάξεις» 
(Α' 112), όπως ισχύει, 

ε) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 

στ) του π.δ. 96/2017 (Α' 136) «Οργανισμός του Υπουρ¬ 
γείου Δικαιοσύνης, Διαφάνειας και Ανθρωπίνων Δικαι¬ 
ωμάτων». 

2) Την αριθμ. ΔΙΔΑΔ/Φ.35.47/2306/οικ. 17520/ 
29-5-2017 εγκύκλιο του Υπουργείου Διοικητικής Ανασυ¬ 
γκρότησης «Σύστημα Επιλογής Προϊσταμένων, σύμφω¬ 
να με τις διατάξεις των άρθρων 84-86 του Υπαλληλικού 
Κώδικα, όπως ισχύει» (ΑΔΑ: 6ΜΜ1465ΧΘΨ-Φ7Γ). 

3) Την αριθμ. ΔΙΔΑΔ/Φ.35.50/2403/οικ. 19403/31 -05- 
2018 εγκύκλιο του Υπουργείου Διοικητικής Ανασυγκρό¬ 
τησης «Έκδοση προκηρύξεων για την πλήρωση θέσεων 
ευθύνης επιπέδου Διεύθυνσης των Υπουργείων και σύ¬ 
σταση των Συμβουλίων Επιλογής Προϊσταμένων (Σ.Ε.Π.)» 
(ΑΔΑ: 7Χ6Ζ465ΧΘΨ-ΠΦΒ). 

4) Την ανάγκη σύστασης του Συμβουλίου Επιλογής 
Προϊσταμένων (Σ.Ε.Π.) του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, το οποίο θα 
είναι αρμόδιο: α) για την επιλογή προϊσταμένων Διεύ¬ 
θυνσης ή αντίστοιχου ή ενδιάμεσου (μεταξύ Διεύθυνσης 
και Τμήματος) επιπέδου οργανικής μονάδας και β) για τη 
διεξαγωγή των δομημένων συνεντεύξεων του άρθρου 85 
του Υπαλληλικού Κώδικα για την επιλογή των προϊσταμέ- 
νωνΤμήματος ή αντίστοιχου επιπέδου οργανικής μονάδας. 

5) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Α. 1. Συνιστάται στο Υπουργείο Δικαιοσύνης, Διαφάνει¬ 
ας και Ανθρωπίνων Δικαιωμάτων Συμβούλιο Επιλογής 
Προϊσταμένων (Σ.Ε.Π.), το οποίο είναι αρμόδιο: 

α) για την επιλογή προϊσταμένων Διεύθυνσης ή αντί¬ 
στοιχου ή ενδιάμεσου (μεταξύ Διεύθυνσης και Τμήματος) 
επιπέδου οργανικής μονάδας και 


β) για τη διεξαγωγή των δομημένων συνεντεύξεων 
του άρθρου 85 του Υπαλληλικού Κώδικα για την επιλογή 
των προϊσταμένων Τμήματος ή αντίστοιχου επιπέδου 
οργανικής μονάδας. 

Α.2.Το Σ.Ε.Π. είναι πενταμελές και αποτελείται από: 
α) έναν (1) Γενικό Γραμματέα του Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων, 
β) έναν (1) Προϊστάμενο Γενικής Διεύθυνσης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, 

γ) έναν (1) Νομικό Σύμβουλο ή Πάρεδρο του Νομικού 
Συμβουλίου του Κράτους και 
δ) δύο (2) μέλη του Ανώτατου Συμβουλίου Επιλογής 
Προσωπικού (Α.Σ.Ε.Π.), έκτων οποίων ο ένας ορίζεται 
Πρόεδρος. 

Τα μέλη του Σ.Ε.Π. ορίζονται με ισάριθμους αναπλη¬ 
ρωτές, οι οποίοι πρέπει να έχουν την ίδια ιδιότητα με τα 
τακτικά μέλη. 

Β. Γραμματέας του Σ.Ε.Π. και αναπληρωτής του ορί¬ 
ζονται υπάλληλοι του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων, κατηγορίας ΠΕ με 
βαθμό Α'. 

Γ. Η θητεία των μελών του Σ.Ε.Π. είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2018 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΑΣ19/1052/14 (3) 

Καθορισμός θεμάτων που αφορούν στην προμή¬ 
θεια των εντύπων των αδειών μηχανοδηγού, τη 
διαδικασία εκτύπωσης τους, το ύψος του σχετι¬ 
κού παράβολου υπέρ του Δημοσίου καθώς και 
σε κάθε άλλο σχετικό θέμα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) της παρ. 7 του άρθρου 14 και του άρθρου 5 του 
ν. 3911/2011 (Α' 12) «Πιστοποίηση των μηχανοδηγών 
και άλλες διατάξεις», 

β) του άρθρου 90 του Κώδικα νομοθεσίας για την Κυ¬ 
βέρνηση και κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα», 

γ) των άρθρων 1 και 4 του π.δ. 123/2016 (Α' 208) 
«Ανασύσταση και μετονομασία του Υπουργείου Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης, ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 

μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων», 
δ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 
ε) του π.δ. 123/2017 (Α' 151) «Οργανισμόςτου Υπουρ¬ 
γείου Υποδομών και Μεταφορών», 
στ) του άρθρου 28 του ν. 3891/2010 (Α' 188), όπως 
τροποποιήθηκε με το άρθρο 85 του ν. 4199/2013 (Α' 216), 
ζ) της αριθμ. 79177/2308/2017 απόφασης (Β' 174) 
«Εξυπηρέτηση της Ρυθμιστικής Αρχής Σιδηροδρόμων 
(Ρ.Α.Σ) από τη Γενική Διεύθυνση Οικονομικών Υπηρεσιών 
του Υπουργείου Υποδομών και Μεταφορών», 
η) του κανονισμού (ΕΕ) αριθμ. 36/2010 της Επιτροπής 
σχετικά με τα κοινοτικά υποδείγματα αδειών μηχανο¬ 
δηγού, συμπληρωματικών πιστοποιητικών, επικυρωμέ¬ 
νων αντιγράφων συμπληρωματικών πιστοποιητικών και 
εντύπων αίτησης για άδειες μηχανοδηγού, σύμφωνα με 
την οδηγία 2007/59/ΕΚ του Ευρωπαϊκού Κοινοβουλίου 
και του Συμβουλίου, 

θ) του ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως ισχύει, 

ι) του ν. 4412/2016 (Α' 147) «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ΕΕ και 2014/25/ΕΕ)», όπως ισχύει, 
ια) του π.δ. 141 /2017 (Α' 180) «Οργανισμός του Υπουρ¬ 
γείου Εσωτερικών», 

ιβ) του ν. 4249/2014 (Α' 73) «Αναδιοργάνωση της Ελ¬ 
ληνικής Αστυνομίας, του Πυροσβεστικού Σώματος και 
της Γενικής Γραμματείας Πολιτικής Προστασίας, αναβάθ¬ 
μιση Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου ΔημόσιαςΤάξης και Προστα¬ 
σίας του Πολίτη και άλλες διατάξεις», 
ιγ) του π.δ. 126/2005 (Α' 181) «Ίδρυση Διεύθυνσης 
Διαβατηρίων και άλλες διατάξεις», 
ιδ) την με αριθμ. ΠΟΑ 1163/3.7.2013 (Β' 1675) απόφα¬ 
ση του Υφυπουργού Οικονομικών «Όροι και διαδικασία 
είσπραξης - επιστροφής για την εφαρμογή του Ηλεκτρο¬ 
νικού παράβολου», όπως ισχύει, 
ιε) του π.δ. 142/2017 (Α' 181) «Οργανισμός του Υπουρ¬ 
γείου Οικονομικών», 

ιστ) της με αριθμ. ΑΣ19/60169/6396/10.02.2012 
(Β' 250) Ανακοίνωσης του Υπουργού Υποδομών, Με¬ 
ταφορών και Δικτύων για τη «Διαδικασία απόκτησης 
άδειας μηχανοδηγού», 

ιζ) την αριθμ. Υ29/2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168), 
ιη) της Υ186/10-11 -2016 απόφασης του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Εσωτερικών και Διοικητικής Ανασυγκρότησης, Νικό¬ 
λαο Τόσκα» (Β' 3671). 

2. Το με αριθμ. πρωτ. 6903/10-01 -2018 έγγραφο της 
Ρυθμιστικής Αρχής Σιδηρόδρομων. 

3. Τις ανάγκες του Υπουργείου Υποδομών και Μεταφο¬ 
ρών για τη διασφάλιση υψηλών προδιαγραφών ασφαλείας 


για τις άδειες μηχανοδηγών και τη συμμόρφωση της χώρας 
μας προς τις προδιαγραφές της Ευρωπαϊκής Ένωσης, οι 
οποίες προσδιορίζονται από τον κανονισμό 36/2010. 

4. Την αριθμ. 46036/2293/28.6.2018 εισήγηση της 
ΓΔΟΥ του φορέα. 

5. Την αριθμ. ΔΟΔ/44749/12134/Φ.Αν/21.6.2018 από¬ 
φαση Ανάληψης Υποχρέωσης. 

6. Την αριθμ. 8329/16.7.2018 βεβαίωση πίστωση της 
Ρ.Α.Σ. 

7. Το γεγονός ότι από τις διατάξεις της παρούσας 
εκτιμάται ότι θα προκληθεί δαπάνη σε βάρος του Π/Υ 
της Ρυθμιστικής Αρχής Σιδηροδρόμων ύψους 65.900 € 
η οποία αναλύεται ως εξής: α) 17.000 € (ΚΑΕ 1723) β) 
43.400 € (ΚΑΕ 1729) και γ) 5.500 € (ΚΑΕ 0843) Ε.Φ. 39- 
750της ΡΑΣ.Το συνολικό κόστοςχορήγησηςτηςάδειας 
καλύπτεται από το παράβολο που θα καταβάλλουν οι 
ίδιοι οι ενδιαφερόμενοι ή για λογαριασμό τους η σιδη¬ 
ροδρομική επιχείρηση ή ο διαχειριστής υποδομής που 
τους απασχολεί, αποφασίζουμε: 

Άρθρο 1 

Αρμοδιότητες εμπλεκόμενων φορέων 

1. Κατ' εφαρμογή του άρθρου 5 του ν. 3911/2011, 
η Διεύθυνση Διαβατηρίων και Εγγράφων Ασφαλείας του 
Αρχηγείου της Ελληνικής Αστυνομίας (εφ' εξής «ΔΔΕΑ») 
εκτυπώνει τις άδειες μηχανοδηγού, οι οποίες εκδίδονται 
από τη Ρυθμιστική Αρχή Σιδηροδρόμων, σύμφωνα με 
τις διατάξεις του Κανονισμού (ΕΕ) αριθμ. 36/2010 της 
Επιτροπής σχετικά με τα κοινοτικά υποδείγματα αδει¬ 
ών μηχανοδηγού, συμπληρωματικών πιστοποιητικών, 
επικυρωμένων αντιγράφων συμπληρωματικών πιστο¬ 
ποιητικών και εντύπων αίτησης για άδειες μηχανοδηγού, 
σύμφωνα με την Οδηγία 2007/59/ΕΚ του Ευρωπαϊκού 
Κοινοβουλίου και του Συμβουλίου. 

2. Η Ρυθμιστική Αρχή Σιδηροδρόμων διαβιβάζει σε 
ηλεκτρονική μορφή, μέσω κατάλληλων και ασφαλών 
πληροφοριακών συστημάτων/τεχνολογιών πληροφορι¬ 
κής και επικοινωνιών, κρυπτογραφημένα, τα δεδομένα 
που πρόκειται να εκτυπωθούν - συμπεριληφθούν στις 
άδειες μηχανοδηγού από τη ΔΔΕΑ. 

3. Στο πλαίσιο της παρούσας απόφασης, οι αρμόδιες 
Υπηρεσίες της ΔΔΕΑ και της Ρυθμιστικής Αρχής Σιδη¬ 
ροδρόμων ρυθμίζουν, από κοινού, τα τεχνικής φύσεως, 
ζητήματα επικοινωνίας και διαβίβασηςτων δεδομένων, 
τον τρόπο αποστολής των αδειών μηχανοδηγού, καθώς 
και λοιπές λειτουργικές και τεχνολογικές διαδικασίες επί 
της έκδοσης των αδειών μηχανοδηγού. 

Άρθρο 2 

Προδιαγραφές αδειών μηχανοδηγού 

1. Ο τύπος και η μορφή της άδειας μηχανοδηγού, κα¬ 
θώς επίσης τα στοιχεία που περιέχονται και ο τρόπος 
αναγραφής αυτών επί των αδειών, είναι σύμφωνα με το 
υπόδειγμα που προβλέπεται στο Παράρτημα I του Κα¬ 
νονισμού (ΕΕ) αριθμ. 36/2010. Η άδεια έχει δεκαετή ισχύ, 
με την επιφύλαξη των διατάξεων της παραγράφου 1 
του άρθρου 16 του ν. 3911/2011. 

2. Οι προδιαγραφές ασφαλείας καλύπτουν, κατ' ελάχι- 
στον, αυτές που αναφέρονται στο σημείο 2 του Παραρ¬ 
τήματος I του Κανονισμού (ΕΕ) αριθμ. 36/2010. Οι προδια¬ 
γραφές ασφαλείας είναι απόρρητες, τηρούνται στη ΔΔΕΑ 
και γνωστοποιούνται μόνο σε πρόσωπα της Ρυθμιστικής 
Αρχής Σιδηροδρόμων νομίμως εξουσιοδοτημένα. Προ¬ 
διαγραφές απαραίτητες για τον οπτικό μακροσκοπικό 
έλεγχο της γνησιότητας των αδειών μηχανοδηγών δη¬ 
μοσιοποιούνται. Η ΔΔΕΑ ενημερώνει τη Ρυθμιστική Αρχή 
Σιδηροδρόμων για τις τεχνολογικές εξελίξεις στα μέτρα 
ασφαλείας και προτείνει την ενσωμάτωση νέων ή την κα¬ 
τάργηση τεχνολογικά παρωχημένων μέτρων ασφαλείας, 
προκειμένου αυτή να αποφασίσει σχετικά. 

Άρθρο 3 

Διαδικασία εκτύπωσης 

1. Η Ρυθμιστική Αρχή Σιδηροδρόμων, μετά την έκδο¬ 
ση της διοικητικής πράξης με την οποία χορηγείται η 
άδεια μηχανοδηγού, αποστέλλει στη ΔΔΕΑ αίτημα για 
εκτύπωση της άδειας μηχανοδηγού, σύμφωνα με την 
παράγραφο 2 του άρθρου 1 του παρόντος. 

2. Τα δεδομένα, τα οποία διαβιβάζονται ηλεκτρονικά 
στη ΔΔΕΑ για να συμπεριληφθούν στην άδεια μηχανο¬ 
δηγού, είναι η ψηφιακή φωτογραφία και η υπογραφή του 
κατόχου σε μορφή εικόνας καθώς και όλα τα στοιχεία 
που προβλέπονται στο Παράρτημα I του Κανονισμού 
(ΕΕ) αριθμ. 36/2010.Τα ως άνω δεδομένα διαβιβάζονται 
από τη Ρυθμιστική Αρχή Σιδηροδρόμων στη ΔΔΕΑ και 
κατόπιν σχετικής επεξεργασίας, εκτυπώνονται από αυτή. 

3. Σε περίπτωση που, κατά τη διαδικασία του εσωτερικού 
ποιοτικού ελέγχου, η ΔΔΕΑ εντοπίσει πρόδηλα τεχνικά προ¬ 
βλήματα στην εκτυπωθείσα άδεια μηχανοδηγού, τα οποία 
οφείλονται στην ποιότητα των δεδομένων της ανωτέρω 
παραγράφου, αποστέλλει την άδεια αυτή στην Ρυθμιστική 
Αρχή Σιδηροδρόμων, με επισήμανση του προβλήματος, 
προκειμένου η τελευταία να προχωρήσει σε κάθε αναγκαία 
ενέργεια για την εκ νέου εκτύπωση της άδειας μηχανοδηγού. 

4. Οι άδειες μηχανοδηγού εκτυπώνονται στις εγκατα¬ 
στάσεις της ΔΔΕΑ, με μέθοδο που ανταποκρίνεται πλήρως 
στις τεχνικές προδιαγραφές τόσο του Κανονισμού (ΕΕ) 
αριθμ. 36/2010, όσο και στα χαρακτηριστικά ασφάλειας και 
στις διαδικασίες ποιοτικού ελέγχου, οι οποίες προβλέπο- 
νται για την έκδοση τέτοιου είδους εγγράφων ασφάλειας. 
Παραλαμβάνονται δε από την Ρυθμιστική Αρχή Σιδηρο¬ 
δρόμων το αργότερο εντός δέκα εργασίμων ημερών από 
την παραλαβή των αιτημάτων εκτύπωσης. 

Άρθρο 4 

Παραλαβή εκτυπωμένων αδειών μηχανοδηγού 

Η παραλαβή των εκτυπωμένων αδειών μηχανοδηγού 
από τη ΔΔΕΑ γίνεται με ευθύνη και έξοδα της Ρυθμιστι¬ 
κής Αρχής Σιδηροδρόμων. 

Άρθρο 5 

Προμήθεια και δαπάνη αναλωσίμων υλικών 

για την εκτύπωση αδειών μηχανοδηγού 

1. Το Αρχηγείο της Ελληνικής Αστυνομίας αναλαμ¬ 
βάνει: (α) να προμηθεύεται για λογαριασμό της Ρυθ¬ 


μιστικής Αρχής Σιδηροδρόμων τα αναλώσιμα υλικά, 
τα οποία απαιτούνται για την εκτύπωση των αδειών 
μηχανοδηγού [πλαστική κάρτα μορφότυπου Ιϋ 1 εγ- 
χαράξιμη με λέιζερ με ενσωματωμένη περιθλαστική 
διάταξη οπτικά μεταβλητής εικόνας (ολογραφική 
μεβράνη)], καθώς και αναλώσιμα κοινής χρήσης και 
τα λοιπά εκτυπωτικά αναλώσιμα και (β) να παρέχει 
υπηρεσίες που σχετίζονται με την καλλιτεχνική σχεδί¬ 
αση των χαρακτηριστικών ασφαλείας και την τεχνική 
ανάπτυξη των αναλωσίμων ασφαλείας. Τα ανωτέρω 
υλικά φυλάσσονται σε ειδικούς χώρους ασφαλείας 
της ΔΔΕΑ. 

2. Η δαπάνη για την καλλιτεχνική σχεδίαση της μή¬ 
τρας της περιθλαστικής διάταξης οπτικά μεταβλητής 
εικόνας και του καλλιτεχνικού σχεδιασμού του δαπέδου 
ασφαλείας της κάρτας ανέρχεται στο ποσό των τριάντα 
πέντε χιλιάδων (35.000) € πλέον Φ.Π.Α. και βαρύνει τον 
ΚΑΕ 1729 του Ειδικού Φορέα 39-750 της Ρυθμιστικής 
Αρχής Σιδηροδρόμων. Η αναγκαία πίστωση μεταιρέρε- 
ται, άπαξ, στον προϋπολογισμό του Υπουργείου Εσωτε¬ 
ρικών (Ειδικός Φορέας 43-110 Ελληνική Αστυνομία) και 
σε κωδικό που θα υποδείξει η Διεύθυνση Οικονομικών 
του Αρχηγείου Ελληνικής Αστυνομίας με τη σχετική 
παραγγελία. 

3. Η δαπάνη εκτύπωσης των αδειών μηχανοδηγού 
ανέρχεται στο ποσό των έντεκα ευρώ (11 €), ανά τεμά¬ 
χιο, συμπεριλαμβανομένου Φ.Π.Α., στο οποίο επίσης 
περιλαμβάνονται τα έξοδα προμήθειας αναλώσιμων, 
συντήρησης και αναβάθμισης εξοπλισμού και λογι¬ 
σμικού, συντήρησης των μηχανογραφικών συστημά¬ 
των, καθώς και της αστοχίας αναλώσιμων, αλλά και 
λοιπών λειτουργικών εξόδων που τυχόν προκύπτουν 
κατά το στάδιο της παραγωγικής διαδικασίας. Για την 
κάλυψη της συνολικής δαπάνης, η οποία προκύπτει 
μετά από κάθε παραγγελία, για την προμήθεια των 
αδειών μηχανοδηγού υπό μορφή πλαστικής κάρτας 
και την εκτύπωση αυτών, μεταφέρεται πίστωση από 
τον προϋπολογισμό της Ρυθμιστικής Αρχής Σιδηρο¬ 
δρόμων (Ειδικός Φορέας 39-750), στον προϋπολο¬ 
γισμό του Υπουργείου Εσωτερικών (Ειδικός Φορέας 
43-110 Ελληνική Αστυνομία) και σε κωδικούς που θα 
υποδεικνύονται από τη Διεύθυνση Οικονομικών του 
Αρχηγείου Ελληνικής Αστυνομίας, ταυτόχρονα με την 
ενημέρωση της ΔΔΕΑ για την αναγκαιότητα της απαι- 
τούμενης προμήθειας. 

4. Η Ρυθμιστική Αρχή Σιδηροδρόμων υποχρεούται 
να ενημερώνει εγγράφωςτη ΔΔΕΑ τουλάχιστον εκατόν 
είκοσι (120) ημέρες νωρίτερα, για την επόμενη εκτιμώ- 
μενη ποσότητα των αναγκαίων, σύμφωνα με τον οικείο 
προγραμματισμό της, αδειών μηχανοδηγού. 

5. Η ΔΔΕΑ υποχρεούται να ενημερώνει, στην αρχή 
κάθε έτους, την Ρυθμιστική Αρχή Σιδηροδρόμων για το 
συνολικό αριθμό πλαστικών καρτών που αναλώθηκαν, 
καθώς και το υπόλοιπο διαθέσιμο αποθεματικό. 

6. Το Αρχηγείο της Ελληνικής Αστυνομίας, κατά την 
πρώτη εφαρμογή του παρόντος, μεριμνά να προμηθευ¬ 
τεί για λογαριασμό της Ρυθμιστικής Αρχής Σιδηροδρό- 

μων 500 πλαστικές κάρτες, μετά την οικεία μεταφορά 
πιστώσεων σύμφωνα με την παράγραφο 2 και 3 του 
παρόντος άρθρου. 

7. Για τα επόμενα έτη, οι αναγκαίες αντίστοιχες πιστώ¬ 
σεις μεταφέρονται με μέριμνα της Ρυθμιστικής Αρχής 
Σιδηροδρόμων στον προϋπολογισμό του Υπουργείου 
Εσωτερικών. 

Άρθρο 6 

Προσωπικά Δεδομένα 

Η επεξεργασία και διαβίβαση δεδομένων προσωπι¬ 
κού χαρακτήρα πραγματοποιείται με την επιφύλαξη του 
ν. 2472/1997 (Α' 133) «Προστασία του ατόμου από την 
επεξεργασία δεδομένων προσωπικού χαρακτήρα», όπως 
ισχύει. 

Άρθρο 7 

Καθορισμός παράβολου 

1. Καθορίζουμε παράβολο, το οποίο καταβάλλεται από 
τους ενδιαφερομένους ή για λογαριασμό τους από τη 
σιδηροδρομική επιχείρηση ή τον διαχειριστή υποδομής 
που τους απασχολεί, κατά την υποβολή της αίτησης για 
την έκδοση άδειας μηχανοδηγού και καλύπτει το συνο¬ 
λικό κόστος χορήγησης της. 

2. Ορίζουμε το ύψος του παράβολου που αντιστοιχεί σε 
κάθε άδεια μηχανοδηγού στο ποσό των εκατό ευρώ (100 
€). Το καταβαλλόμενο παράβολο αποτελεί έσοδο του 
κρατικού προϋπολογισμού και εγγράφεται στον Κωδικό 
Αριθμό Εσόδου ΚΑΕ 3741 «Παράβολα από κάθε αιτία». 

Άρθρο 8 

Διαδικασία είσπραξης 

1. Το παράβολο εισπράττεται με τη διαδικασία του 
ηλεκτρονικού παράβολου (θ-παράβολο) σύμφωνα με 
τα οριζόμενα στην με αριθμό ΠΟΑ 1163/3.7.2013 από¬ 
φαση του Υπουργού Οικονομικών «Όροι και διαδικασία 
είσπραξης - επιστροφής για την εφαρμογή του Ηλεκτρο¬ 
νικού παράβολου», όπως τροποποιήθηκε και ισχύει. 

2. Ο ενδιαφερόμενος αφού καταβάλει το αντίστοι¬ 
χο παράβολο με τους τρόπους που ορίζονται στην 
ανωτέρω απόφαση, καταθέτει στη Ρυθμιστική Αρχή 
Σιδηροδρόμων το θ-παράβολο μαζί με την αίτηση και 
τα απαραίτητα δικαιολογητικά για την έκδοση άδειας 
μηχανοδηγού. 

3. Η πληρωμή του παράβολου είναι απαραίτητη προϋ¬ 
πόθεση για την κατάθεση αίτησης έκδοσης νέας άδειας, 
καθώς και για τις άλλες περιπτώσεις που προβλέπονται 
στον κανονισμό (ΕΕ) αριθμ. 36/2010, ενώ εάν το σχετικό 
αίτημα για χορήγηση της άδειας μηχανοδηγού απορρι- 
φθεί, ο ενδιαφερόμενος δεν υπόκειται στην υποχρέωση 
καταβολής του και το παράβολο επιστρέφεται σύμφω¬ 
να με τα οριζόμενα στην με αριθμό ΠΟΑ 1163/3.7.2013 
απόφαση του Υπουργού Οικονομικών. 

Άρθρο 9 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2018 

Οι Υπουργοί 

Αναπληρωτής Υπουργός Αναπληρωτής Υπουργός 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ.12528 _ (4) 

Όροι και προϋποθέσεις χορήγησης Ειδικού Σή¬ 
ματος Αγροτουρισμού (Ε.Σ.Α.). 

ΟΙ ΥΠΟΥΡΓΟΙ ΤΟΥΡΙΣΜΟΥ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Το ν. 4276/2014 (Α' 155) «Απλούστευση διαδικασιών 
λειτουργίας τουριστικών επιχειρήσεων και τουριστικών 
υποδομών, ειδικές μορφές τουρισμού και άλλες διατά¬ 
ξεις» και ειδικότερα τα άρθρα 28 έως 34. 

2. Το ν. 3874/2010 (Α' 151) «Μητρώο Αγροτών και 
Αγροτικών Εκμεταλλεύσεων». 

3. Το ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο "Πρόγραμμα Διαύγεια" και λοιπές 
διατάξεις». 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

5. Τοπ.δ. 127/2017 (Α' 157) «Οργανισμός Υπουργείου 
Τουρισμού». 

6. Το π.δ. 70/2015 (Α' 114) «Ανασύσταση των Υπουρ¬ 

γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 

Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης και Τουρισμού». 

7. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», διόρθ. σφαλμ. (Α' 121). 

8. Το π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

9. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών Υφυπουργών». 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον κρατικό προϋπολογι¬ 
σμό, σύμφωνα με την αριθμ. 9712/05.06.2018 εισήγηση 
της Π ροϊσταμένης της Γενικής Διεύθυνσης Οικονομικών 
και Διοικητικών Υπηρεσιών του Υπουργείου Τουρισμού, 
αποφασίζουμε: 

Άρθρο 1 

Πεδίο Εφαρμογής - Ορισμοί 

1. Οι διατάξεις της παρούσας εφαρμόζονται στις επι¬ 
χειρήσεις αγροτουρισμού. 

2. Αγροτουρισμός είναι κατά την έννοια του άρθρου 28 
του ν. 4276/2014 η ειδική μορφή τουρισμού υπαίθρου, η 
οποία αφορά την παροχή υπηρεσιών υποδοχής και φιλο¬ 
ξενίας ή και εστίασης σε χώρους λειτουργικά ενοποιημέ¬ 
νους με αγροτικές εκμεταλλεύσεις, οι οποίες προσφέρο- 
νται συνδυαστικά με δραστηριότητες που σχετίζονται με 
την αγροτική παραγωγή, όπως και με την προστασία και 
ανάδειξη του φυσικού και ανθρωπογενούς αγροτικού 
τοπίου. Η δραστηριότητα του αγροτουρισμού συνδυά¬ 
ζεται υποχρεωτικά με την παραγωγή αγροτικών προϊό¬ 
ντων κατά την έγνοια του άρθρου 2 περίπτωση ζ' του 
ν. 3874/2010, όπως ισχύει. 

3. α. Οι επιχειρήσεις αγροτουρισμού ιδρύονται από εγ¬ 
γεγραμμένους στο Μητρώο Αγροτών και Αγροτικών Εκ¬ 
μεταλλεύσεων (ΜΑΑΕ). Συνοδεύονται υποχρεωτικά από 
υπηρεσίες υποδοχής και φιλοξενίας των επιχειρήσεων 
των υποπεριπτώσεων αα', ββ', και γγ', της περίπτωσης α' 
και της περίπτωσης β' της παραγράφου 2 του άρθρου 1 
του ν. 4276/2014 καθώς και καταλυμάτων των ως άνω 
επιχειρήσεων με παραδοσιακό ή διατηρητέο ή μνημεια¬ 
κό χαρακτήρα, μέγιστης δυναμικότητας μέχρι σαράντα 
(40) κλινών, με την επιφύλαξη ειδικότερων διατάξεων 
που μπορεί να ισχύουν κάθε φορά και σύμφωνα με τις 
επιτρεπόμενες χρήσεις γης όπως αυτές ορίζονται στο 
π.δ. 59/2018 (Α' 114). 

β. Δίνεται η δυνατότητα οι χώροι φιλοξενίας και διαμο¬ 
νής να χωροθετούνται από εγγεγραμμένους στο ΜΑΑΕ 
και σε ακτίνα 10 χιλιομέτρων από το αγρόκτημα ή την 
αγροτική εκμετάλλευση εντός Δημοτικής ή Τοπικής Κοι¬ 
νότητας μέχρι 5.000 κατοίκων. 

4. Επιχειρήσεις αγροτουρισμού είναι οι εξής: 

α) Τα Αγροκτήματα. 

Ως αγρόκτημα νοείται ο λειτουργικά ενοποιημένος 
με κατάλυμα χώρος, ο οποίος έχει αυτοτέλεια γηπέδου/ 
οικοπέδου. Τα πολυλειτουργικά αγροκτήματα του άρ¬ 
θρου 52 του ν. 4235/2014 (Α' 32) δύνανται να ενταχθούν 
στις επιχειρήσεις αγροτουρισμού και να τους χορηγηθεί 
Ειδικό Σήμα Αγροτουρισμού, εφόσον έχουν προηγου¬ 
μένως αποκτήσει Ειδικό Σήμα Πολυλειτουργικού Αγρο¬ 
κτήματος. 

β) Οι αγροτικές και οι μικτές αγροτικές εκμεταλλεύσεις, 
κατά την έννοια του άρθρου 2 παρ. 1 εδάφια δ' και ε' 
του ν. 3874/2010. 

5. Μέσα σε όρια κτηνοτροφικών εγκαταστάσεων επι¬ 
τρέπεται η ανέγερση μόνο μη κύριων καταλυμάτων, με 
την επιφύλαξη ειδικότερων διατάξεων που μπορεί να 
ισχύουν κάθε φορά. 


6. Για τα καταλύματα τηρείται η διαδικασία της γνω¬ 
στοποίησης της αριθμ. 8592/2017 κοινής υπουργικής 
απόφασης «Απλούστευση της διαδικασίας έναρξης λει¬ 
τουργίας τουριστικών καταλυμάτων» (Β' 1750). 

7. Για καταστήματα υγειονομικού ενδιαφέροντος 
τηρείται η διαδικασία της γνωστοποίησης, της αριθμ. 
16228/2017 «Απλούστευση και προτυποποίηση των δι¬ 
οικητικών διαδικασιών γνωστοποίησης λειτουργίας Κα¬ 
ταστημάτων Υγειονομικού Ενδιαφέροντος, Θεάτρων και 
Κινηματογράφων» κοινή υπουργική απόφαση (Β' 1723). 

8. Για κολυμβητικές δεξαμενές εντός τουριστικών κα¬ 
ταλυμάτων τηρείται η διαδικασία της γνωστοποίησης 
της αριθμ. 7888/2017 « Απλούστευση πλαισίου λειτουρ¬ 
γίας και χρήσης κολυμβητικών δεξαμενών» κοινή υπουρ¬ 
γική απόφαση (Β' 1654). 

9. Οι επιχειρήσεις αγροτουρισμού συνιστούν ιδιαίτερη 
κατηγορία επιχειρήσεων και καταχωρούνται ως τέτοιες 
στο Μητρώο τουριστικών επιχειρήσεων (ΜΗ.Τ.Ε.) του 
Υπουργείου Τουρισμού. 

Άρθρο 2 

Άσκηση δραστηριοτήτων αγροτουρισμού 

1. Η αγροτουριστική δραστηριότητα εντός του αγρο¬ 
κτήματος αφορά την παροχή υπηρεσιών υποδοχής και 
φιλοξενίας ή και εστίασης. Στις περιπτώσεις που οι επι¬ 
χειρήσεις αυτές παρέχουν υπηρεσίες εστίασης, χρησιμο¬ 
ποιούν και προσφέρουν υποχρεωτικά προς κατανάλωση 
προϊόντα από το Καλάθι Αγροτικών Προϊόντων, σύμφω¬ 
να με την παρ. 5 του άρθρου 28 του ν. 4276/2014, ή/και 
προϊόντα Οικοτεχνίας, όπως αυτά καθορίζονται στην 
παρ. 2 του άρθρου 56 του ν. 4235/2014, με την επιφύλα¬ 
ξη των διατάξεων για τα πολυλειτουργικά αγροκτήματα. 

1.1 Οικοτεχνία: Στην περίπτωση που η αγροτουριστι- 
κή επιχείρηση διαθέτει μονάδα τροφίμων οικοτεχνικής 
παρασκευής απαιτείται βεβαίωση εγγραφής του υπευθύ¬ 
νου της μονάδας στο Κεντρικό Ηλεκτρονικό Μητρώο Οι¬ 
κοτεχνίας (ΚΗΜΟ) του Υπουργείου Αγροτικής Ανάπτυξης 
και Τροφίμων (ΥΠ ΑΑΤ). Για τους όρους και τις απαιτήσεις 
παραγωγής και διάθεσηςτροφίμων οικοτεχνικής παρα¬ 
σκευής, καθώς και των διαδικασιών καταχώρισης των 
μονάδων αυτών στο ΚΗΜΟ, ισχύουν όσα ορίζονται στην 
με αριθμ. 4912/120862 υπουργική απόφαση (Α' 2468), 
όπως ισχύει. 

1.2 Δραστηριότητες: Η αγροτουριστική επιχείρηση 
δύναται να προσφέρει αμιγώς αγροτικές δραστηριότη¬ 
τες για τους πελάτες της, εντός αυτής, όπως υπηρεσίες 
επίδειξης, ενημέρωσης, παρακολούθησης ή συμμετο¬ 
χής σε δράσεις και δραστηριότητες που προωθούν την 
επαφή του επισκέπτη - τουρίστα με την αγροτική ζωή, 
τη βιώσιμη αγροτική παραγωγή, τη γαστρονομία, τη 
γευσιγνωσία, την οινογνωσία και την προστασία της βι- 
οποικιλότητας. Εάν οι επιμέρους αυτές δραστηριότητες 
ρυθμίζονται με ειδικότερες διατάξεις, εφαρμογή έχουν οι 
διατάξεις αυτές. Στην περίπτωση που το κατάλυμα δεν 
βρίσκεται στον ίδιο χώρο με το αγρόκτημα ή την αγρο¬ 
τική εκμετάλλευση, τουλάχιστον μία από τις ανωτέρω 
ενδεικτικά αναφερόμενες δραστηριότητες παρέχεται 
στο αγρόκτημα υποχρεωτικά. 

1.3 Χώρος εστίασης- παρασκευής γευμάτων: Στην 
περίπτωση που η αγροτουριστική επιχείρηση διαθέτει 
χώρο εστίασης και παρασκευής γευμάτων πρέπει να 
πληρούνται οι προδιαγραφές υγιεινής και ασφαλείας 
σύμφωνα με την ισχύουσα νομοθεσία. 

1.4 Χώρος εκπαίδευσης/επίδειξης/παρακόλουθησης: 
Η κτιριακή υποδομή και η υλικοτεχνική υποδομή του 
χώρου πρέπει να είναι επαρκείς για την κάλυψη των 
αναγκών της εκπαιδευτικής - επιδεικτικής διαδικασίας. 

Άρθρο 3 

Διαδικασία Χορήγησης Ειδικού Σήματος 

Αγροτουρισμού (Ε.Σ.Α.) 

1.1. Οι αγροτουριστικές επιχειρήσεις λειτουργούν με 
Ειδικό Σήμα Αγροτουρισμού (Ε.Σ.Α.) που εκδίδεται από 
την οικεία Περιφερειακή Υπηρεσία Τουρισμού (Π.Υ.Τ.) 
του Υπουργείου Τουρισμού. Πρότυπο του Ε.Σ.Α. περι¬ 
λαμβάνεται στο άρθρο 6. 

1.2 Το Ε.Σ.Α. χορηγείται εφάπαξ με τους όρους ότι α) 
καθ' όλη τη διάρκεια της λειτουργίας της επιχείρησης 
βρίσκονται σε ισχύ οι άδειες των επιμέρους εγκαταστά¬ 
σεων β) τα δικαιολογητικά των οποίων η ισχύς λήγει αντι¬ 
καθίστανται υποχρεωτικά προ της λήξης τους, άλλως το 
Ειδικό Σήμα αναστέλλεται αυτοδίκαια. 

1.3 Οποιαδήποτε αλλαγή στο φυσικό ή νομικό πρό¬ 
σωπο που διαχειρίζεται την αγροτουριστική επιχείρηση 
συνεπάγεται έκδοση νέου Ε.Σ.Α. με μόνη την υποβολή 
των δικαιολογητικών α', β', και γ' ή δ' ή ε' (κατά περίπτω¬ 
ση), στ' της υποπαραγράφου 1.5 του παρόντος άρθρου, 
και την απόδειξη κατάθεσης παράβολου ίσου με το 20% 
του αρχικού ποσού. 

1.4 Για τη χορήγηση του Ε.Σ.Α. υποβάλλονται τα κάτωθι 
δικαιολογητικά: 

α) Αίτηση-Δήλωση η οποία επέχει θέση υπεύθυνης 
δήλωσης σύμφωνα με το άρθρο 8 του ν. 1599/1986, στην 
οποία αναγράφονται τα στοιχεία του αιτούντος φυσικού 
ή νομικού προσώπου, ο Αριθμός Φορολογικού Μητρώ¬ 
ου (ΑΦΜ) και η Δημόσια Οικονομική Υπηρεσία (ΔΟΥ) 
στην οποία υπάγεται και στην οποία έχει γίνει έναρξη 
δραστηριότητας με βάση τον ΚΑΔ 55.90.14. 

Στην υπεύθυνη δήλωση δηλώνονται υποχρεωτικά οι 
δραστηριότητες εκπαίδευσης/ επίδειξης/ παρακολούθη¬ 
σης) που πραγματοποιούνται εντός της αγροτικής εκμετάλ¬ 
λευσης, σε περίπτωση που το κατάλυμα βρίσκεται εκτός 
αυτής. Εάν μεταβληθεί κάποια από τις δηλωθείσες δραστη¬ 
ριότητες η επιχείρηση υποβάλει νέα Υπεύθυνη Δήλωση. 

β) Αντίγραφο ποινικού Μητρώου γενικής χρήσης του 
αιτούντα (εκπρόσωπο του φορέα διαχείρισης ή μισθω¬ 
τή), από το οποίο να προκύπτει ότι ο αϊτών δεν έχει κατα¬ 
δικαστεί αμετάκλητα για κακούργημα.Το δικαιολογητικά 
αναζητείται υπηρεσιακά εφ' όσον εκδίδεται από ημε¬ 
δαπή αρχή. Φυσικά πρόσωπα που έχουν την ιθαγένεια 
άλλου κράτους υποβάλλουν ισοδύναμο έγγραφο που 
έχει εκδοθεί από αρμόδια δικαστική ή διοικητική αρχή 
του κράτους με το οποίο βεβαιώνεται η μη αμετάκλητη 
καταδίκη για κακούργημα. Αν στη χώρα καταγωγής ή 
προέλευσης δεν προβλέπεται η έκδοση εγγράφου ισο¬ 
δύναμου προς το απόσπασμα ποινικού Μητρώου, τούτο 
είναι δυνατόν να αντικατασταθεί από ένορκη βεβαίωση 
ή, για τα κράτη που δεν υφίσταται τέτοια, από υπεύθυνη 


δήλωση, η οποία υποβάλλεται από τον ενδιαφερόμενο 
ενώπιον της αρμόδιας δικαστικής ή διοικητικής αρχής ή 
κατά περίπτωση ενώπιον συμβολαιογράφου της χώρας 
καταγωγής ή προέλευσης, οι οποίοι χορηγούν βεβαίωση 
περί παροχής της ένορκης βεβαίωσης ή της υπεύθυνης 
δήλωσης. Το αντίγραφο του ποινικού Μητρώου γενικής 
χρήσης, καθώς και τα ανωτέρω έγγραφα υποβάλλονται 
εντός τριών μηνών από την ημερομηνία έκδοσης τους. 

γ) Βεβαίωση εγγραφής στο Μητρώο Αγροτών και 
Αγροτικών Εκμεταλλεύσεων (ΜΑΑΕ) του ν. 3874/2010, 
η οποία ανανεώνεται με ευθύνη του επιχειρηματία μέχρι 
30 Ιουνίου κάθε έτους. 

δ) Σε περίπτωση που ο αϊτών διαθέτει πολυλει- 
τουργικό αγρόκτημα του άρθρου 52 του ν. 4235/2014 
(Α' 32), προσκομίζεται το Ειδικό Σήμα Πολυλειτουργικού 
Αγροκτήματος. 

ε) Τίτλοι ιδιοκτησίας ή συμφωνητικό μίσθωσης, εφ' 
όσον πρόκειται για μισθωμένη επιχείρηση, για το σύνολο 
της έκτασης που αναπτύσσεται η αγροτουριστική δρα¬ 
στηριότητα με επισυναπτόμενο διάγραμμα της περιοχής 
(σκαρίφημα ή αποτύπωση χάρτη). 

στ) Αντίγραφο της Ενιαίας Αίτηση Ενίσχυσης του αι- 
τούντα, κατά το χρόνο υποβολής του αιτήματος χορή¬ 
γησης Ε.Σ.Α. 

ζ) Αντίγραφο της γνωστοποίησης λειτουργίας του 
καταλύματος. 

η) Αντίγραφο της γνωστοποίησης λειτουργίας των 
καταστημάτων υγειονομικού ενδιαφέροντος (κ.υ.ε) και 
κολυμβητικών δεξαμενών, εάν υπάρχουν. 

θ) Πιστοποιητικό απεντόμωσης και μυοκτονίας για 
τους κύριους και αποθηκευτικούς χώρους εντός του 
αγροκτήματος ή της αγροτικής εκμετάλλευσης. 

ι) Βεβαίωση εγγραφής στο ΚΗΜΟ σε περίπτωση οικο- 
τεχνικής μεταποίησης. 

κ) Οποιαδήποτε κατά περίπτωση εν ισχύ άδεια λει¬ 
τουργίας ή την υποβληθείσα στον αρμόδιο φορέα αί¬ 
τηση ανανέωσης αυτής ή πιστοποιητικό από το αρμό¬ 
διο επιμελητήριο σε περίπτωση που βάσει νόμου δεν 
απαιτείται άδεια λειτουργίας, για κάθε άλλη επιμέρους 
υποκατηγορία - δραστηριότητα. 

ια) Απόδειξη κατάθεσης παράβολου ύψους 300 €. 
Το ως άνω παράβολο κατατίθεται υπέρ Ελληνικού Δημο¬ 
σίου σε οποιαδήποτε Δ.Ο.Υ. στον Κ.Α.Ε. 3741. 

ιβ) Βεβαίωση του οικείου Δήμου στην οποία βεβαιώ¬ 
νεται ότι ο πληθυσμός της Δημοτικής ή Τοπικής Κοινό¬ 
τητας στην οποία ανήκει το κατάλυμα, είναι μικρότερος 
των 5.000 κατοίκων, στις περιπτώσεις που το κατάλυμα 
βρίσκεται εκτός του αγροκτήματος ή της αγροτικής εκ¬ 
μετάλλευσης. 

Όταν η επιχείρηση ασκείται από νομικό πρόσωπο, τα 
ανωτέρω δικαιολογητικά υποβάλλονται από το νόμιμο 
εκπρόσωπο της επιχείρησης. Επίσης υποβάλλονται ως 
δικαιολογητικά και τα έγγραφα που αποδεικνύουν τη 
νόμιμη σύσταση και λειτουργία του νομικού προσώπου. 

1.5 Η ΠΥΤ χορηγεί Ε.Σ.Α. εντός είκοσι οκτώ (28) ημερών 
από την προσήκουσα υποβολή των παραπάνω δικαιολο- 
γητικών. Αν παρέλθει άπρακτη η ανωτέρω προθεσμία τεκ- 
μαίρεται η χορήγηση του Ε.Σ.Α., σύμφωνα με την παρ. 4 
του άρθρου 14 του ν. 3844/2010 (Α' 63) και ο αϊτών μπο¬ 
ρεί να ζητήσει σχετική βεβαίωση από την ΠΥΤ. 

Άρθρο 4 

Κυρώσεις 

Ι.Το Ειδικό Σήμα Αγροτουρισμού είναι αόριστης ισχύος.Τα δικαιολογητικά των οποίων η ισχύς λήγει αντικαθί¬ 
στανται προ της λήξης τους, άλλως η ισχύς του Ε.Σ.Α. αναστέλλεται αυτοδίκαια. Το Ειδικό Σήμα επαναχορηγείται 
όταν υποβληθούν προσηκόντως τα δικαιολογητικά που έληξαν. Ειδικότερα για τη βεβαίωση εγγραφής στο ΜΑΕΕ 
ισχύουν τα αναφερόμενα στην περ. Γ της παρ.1.5 του άρθρου 3. 

2. Σε περίπτωση διαπίστωσης παράβασηςτων διατάξεων της παρούσας Κοινής Υπουργικής απόφασης ή παράβα¬ 
σης της κείμενης τουριστικής νομοθεσίας επιβάλλεται από τον Προϊστάμενο της οικείας Περιφερειακής Υπηρεσίας 
Τουρισμού χρηματικό πρόστιμο από 500,00 € έως 5.000,00 € ευρώ. 

3. Σε περίπτωση διαπίστωσης διαφήμισης καταλύματος με χρήση του όρου «αγροτουριστικό» ή «αγροτουρισμός», 
χωρίς να έχει προηγουμένως χορηγηθεί Ε.Σ.Α. επιβάλλεται από τον Προϊστάμενο της οικείας Περιφερειακής Υπη- 
ρεσίαςΤουρισμού χρηματικό πρόστιμο ύψους από χίλια (1.000) έως πέντε χιλιάδες (5.000) ευρώ. 

4. Κατά των αποφάσεων επιβολής χρηματικού προστίμου χωρεί προσφυγή ενώπιον της Επιτροπής Προσφυγών 
του άρθρου 4 παρ. 6 του ν. 3270/2004, όπως τροποποιήθηκε και ισχύει. 

Άρθρο 5 

Μεταβατικές Διατάξεις 

Επιχειρήσεις που δραστηριοποιούνται, κατά την ημερομηνία δημοσίευσης της παρούσας, στον τομέα του αγρο- 
τουρισμού υποχρεούνται να αποκτήσουν Ε.Σ.Α μέχρι 31.12.2019. 

Άρθρο 6 

Ειδικό Σήμα Αγροτουρισμού 

Το Ειδικό Σήμα Αγροτουρισμού το οποίο χορηγείται από τις Περιφερειακές Υπηρεσίες Τουρισμού (Π.Υ.Τ) είναι 
το ακόλουθο: 



ΥΠΟΥΡΓΕΙΟ ΤΟΥΡίΧΜΟΥ 
Μί’νϊΤΗΥΟΕ ίδύΡί5Μ 



ΕΠΩΝΥΜΙΑ ΕΠΙΧΕΙΡΗΣΗΣ 
ΟΟΜΡΑΝΥ ΝΑΜΕ 


Η απόφαση ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιουλίου 2018 
Οι Υπουργοί 


Αγροτικής Ανάπτυξης 
και Τροφίμων 


Τουρισμού 

ΕΛΕΝΑ ΚΟΥΝΤΟΥΡΑ 


ΕΥΑΓΓΕΛΟΣ ΑΠΟΣΤΟΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓ^ Γ;Τ<ν ^ ι : ■ 1 ."ώτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























